Ordonanța Tribunalului din 13 ianuarie 2014 – Investigación y Desarrollo en Soluciones y Servicios IT/Comisia
(Cauza T-134/12)1
(„Acţiuni în anulare şi în răspundere – Contracte privind contribuţia financiară a Uniunii la proiecte din domeniul cercetării şi dezvoltării – Excepţie de inadmisibilitate – Absenţa recalificării concluziilor – Inadmisibilitate”)
Limba de procedură: spaniola
Părțile
Reclamantă: Investigación y Desarrollo en Soluciones y Servicios IT, SA (Alicante, Spania) (reprezentant: M. Jiménez Perona, avocat)
Pârâtă: Comisia Europeană (reprezentanți: R. Lyal și B. Conte, agenți, asistați de J. Rivas Andrés și de X. García García avocați)
Obiectul
Pe de o parte, cerere de anulare a deciziei care figurează în scrisoarea Comisiei din 13 ianuarie 2012 de recuperare a sumelor menţionate în notele de debit corespunzătoare auditului financiar la care a fost supusă reclamanta şi, pe de altă parte, cerere de constatare a răspunderii extracontractuale având ca obiect obligarea Comisiei la plata de daune interese în cuantum de 732 768 de euro.
Dispozitivul
Respinge acţiunea.
Investigación y Desarrollo en Soluciones y Servicios IT, SA suportă, în afara propriilor cheltuieli de judecată, cheltuielile efectuate de Comisia Europeană, inclusiv pe cele privind procedura măsurilor provizorii.
____________
1     JO C 157, 2.6.2012.